ከፍተኛ የትምህርት ተቋማትን የክለብ ባለቤት የማድረግ ጉዞ
የኦሮሚያ ክልል ስፖርት ኮሚሽን ኮሚሽነር አቶ ናስር ሁሴን የከፍተኛ ትምህርት ተቋማት ሥራቸው በአንድ በኩል የተማረውን የሰው ኃይል ማምረት ሲሆን፤ ማኅበራዊ አገልግሎትን መስጠትም አንዱ ተግባራቸው ነው።ይህ በመሆ ኑም በክልሉ ከማህበራዊ እንቅስቃሴ ጋር ተያይዞ በስፖርቱ ላይ የነበረውን ክፍተት ለመሙላትም ሰፊ ሥራዎችን በማከናወን ላይ እንደሚገኝ ይናገራሉ። በክልሉ ያሉ ከፍተኛ ትምህርት ተቋማት ከስፖርት ጋር ባላቸው እንቅስቃሴ የራሳቸውን አስተዋጽኦ እንዲያበረክቱ ከማድረግ አኳያ የክልሉ ስፖርት ኮሚሽን ክፍተት እንደነበረበት፤ የስፖርት እንቅስቃሴውን ሳይንሳዊ መሠረት አስይዞ ለማስ ኬድና የራሳቸውን ክለብ አደራጅተው እንዲሰሩ ለማድረግ የተሰራው ሥራም አናሳ እንደሆነ ኮሚሽነሩ ያብራራሉ። እንደ ኮሚሽነሩ ማብራሪያ፤ በአሁኑ ወቅት አንዳንድ የኒቨርሲቲዎች የክለብ ባለቤት መሆን ጀምረዋል።እንደ ክልል ሥራውን በተጠናከረ መልኩ በመያዝ አዲስ 30 የአትሌቲክስ ክለብ ይቋቋማል።ከ30ዎቹ ውስጥ በክልሉ የሚገኙ የመንግሥት ከፍተኛ የትምህርት ተቋማት እያንዳንዳቸው የአትሌቲክስ ክለብ እንዲያዋቅሩ ይደረጋል። ዩኒቨርሲቲዎቹ የስፖርት ደንቡንና ፕሮፖዛሉን ወስደዋል።በቀጣዩ ወር ውስጥ ክለቦቹ በሙሉ ተደራጅተው ወደ ሥራ ይገባሉ ተብሎ ይጠበቃል።በዚህ ሂደት አቅጣጫ ማስቀመጥ ብቻ ሳይሆን እንዴት እንደሚያዋቅሩ፣ የሚያስፈልገው በጀትና የመዋቅር አሰራር ተለይቶ ለሁሉም ዩኒቨርሲቲዎች ተሰጥቷል። የከፍተኛ ትምህርት ተቋማቱ ፕሬዚዳንቶች ከክልሉ ምክትል ፕሬዚዳንት ጋር ውይይት በማድረግ ስምምነት ላይ ደርሰዋል።በመሆኑም የመደወላቡ ዩኒቨርሲቲ የአትሌቲክስ ክለብን በማቋቋም ሥራውን ጀምሯል።ሌሎች ዩኒቨርሲ ቲዎችም ይህንን ተሞክሮ ወስደው እንዲሰሩ ለማድረግ ክለብ በማቋቋም ላይ ናቸው። በአዲስ አበባ በጃንሜዳ በተካሄደው የከ ፍተኛ ትምህርት ተቋማት ውድድር ላይ በክ ልሉ ያሉት ዩኒቨርሲቲዎች በዚሁ መንፈስ መወዳደር ችለዋል። በአጠቃላይ የከፍተኛ ትም ህርት ተቋማት በማኅበራዊ አገልግሎታቸው ግዴታቸውን እንዲወጡ ከስፖርት ጋር ተያይዞ የሚያስተምሩትን ሳይንስ በተግባር በማሳየት ለአገሪቷ ስፖርት እድገት አስተዋጽኦ እንዲያበረክቱ የማድረግ ሥራው ተጠናክሮ ይቀጥላል ብለዋል ኮሚሽነሩ።አክለውም ‹‹አሁን የተጀመረው በአት ሌቲክስ ስፖርት ዘርፍ ነው።ወደ ፊት በሁሉም የስፖርት አይነቶች የክለብ ባለቤት የሚሆኑበት ሁኔታ ይመቻቻል።አንድ ክለብ የሚያስፈልገውን የሰው ኃይልና ሌሎች ተያያዥ ነገሮችም አብረው ታሳቢ ይደረጋሉ።ይህም በባለሙያዎች ጥናት ተደርጎ ወደ ሥራ ተገብቷል›› ሲሉ በቀጣይ አሰራር ላይ ያላቸውን አስተያየት ሰጥተዋል። ኮሚሽነሩ፤ የስፖርት ፖሊሲው ሁሉም ሰው ጤንነቱን ለመጠበቅ የስፖርት እንቅስቃሴ እንዲያደርግ የሚያዝ ነው በማለት፤ ከዚህ ውስጥ ደግሞ ተሰጥኦ ያላቸው ስፖርተኞች ከዘርፉ ተጠቃሚ እንዲሆኑና ተሽለው ሲገኙም እስከ ከፍተኛ ውድድር እንዲደርሱ የሚያዝ መሆኑንና በዚህም መሰረት ከተለምዷዊ ስልጠና ለመላቀቅ ከፍተኛ ትምህርት ተቋማትን የክለብ ባለቤት ማድረጉ አስፈላጊ መሆኑን ይጠቅሳሉ። ኮሚሽነሩ እንደሚሉት፤ በኢትዮጵያ አብዛኛው ስፖርተኛ እንቅስቃሴዎችን የሚሰራው በተለምዶ ነው።ችሎታ ያላቸውና በራሳቸው ተነሳሽነት ልምድ ያካበቱትን ስፖርተኞች ነው በአንድ ላይ በማጣመር እንዲወዳደሩ እየተደረገ ያለው።ይህ አካሄድ ደግሞ ተተኪ አትሌቶችን በማፍራት ረገድ ክፍተት እያመጣ ነው። ይህ ብቻ ሳይሆን በትራክ ላይ በሚካሄደው ውድድር ላይ ውጤት እየቀነሰ ነው። ይህ የሚያሳየውም የስፖርቱ ሳይንሳዊ መሠረቶች ላይ የተሰራው ሥራ አናሳ መሆኑን ነው። የከፍተኛ ትምህርት ተቋማት የክለብ ባለቤት መሆናቸው በአንድ በኩል ተሰጥኦ ያላቸውን ወጣቶች በሳይንስ የተደገፈ ሥልጠናን ለመስጠት ያስችላቸዋል።ከዚህም ባሻገር ስፖርተኞች በክለቦቹ ሲታቀፉ ማደሪያና ምግባቸውን ጭምሮ ሌሎች ግብአቶች እንዲሟሉላቸው ይደረጋል።ጎን ለጎን የራሳቸውን ሥራ እየሰሩ ስፖርቱን መስራት ይችላሉ።በአትሌቲክሱ ላይ ያለው ነባራዊ ሁኔታ ሲቃኝ በአገራዊ እድገቱ ውስጥ እያበረከተ ያለው አስተዋጽኦ አናሳ በመሆኑ፤ ይህ ተጠናክሮ ከቀጠለ ለአገሪቱ የኢኮኖሚ እድገትም አስተዋጽኦ ይኖረዋል።የአትሌቲክሱ ዘርፍ መጠንከር የውጭ ምዛሪንም ያነቃቃል።ይህንን ለማድረግ ኢትዮጵያ በዓለም አቅፍ ደረጃ ትልቅ አቅም አላት። ‹‹የከፍተኛ ትምህርት ተቋማት ክለብ በማ ደራጀታቸው ለአገሪቷ ስፖርት እድገትና ስፖርቱ በኢኮኖሚ ውስጥ ያለውን ጉልህ አስተዋጽኦ እንዲወጣ ያደርጋሉ።ጎን ለጎንም በዓለም አቀፍ ደረጃም ሆነ በአገር አቀፍ ደረጃ በውድድር በመድረኮች ላይ የራሳቸውን አርማ ይዘው ስለ ሚገቡ ራሳቸውን ማስተዋወቅ ይችላሉ። ክለቦቹ ስፖርተኞችን ካሰለጠኑና ካሳደጉ በኋላ አትሌቱ ወደ ቀጣዩ ደረጃ ከፍ ሲል ከሚያገኘው ገቢ ለክለቡ የሚያበረክተው አስተዋጽኦ ይኖራል›› ሲሉ የከፍተኛ ትምህርት ተቋማት የክለብ ባለቤት መሆናቸው የሚያስገኘውን ጥቅም አብራርተዋል።አዲስ ዘመን ሚያዝያ 11/2011